**DĖL AUGUČIO TYMUKO ATLEIDIMO IŠ ROKIŠKIO R. KAMAJŲ ANTANO STRAZDO GIMNAZIJOS DIREKTORIAUS PAREIGŲ**

2017 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos darbo kodekso 55 straipsnio 1 dalimi, 127 straipsnio 6 dalimi ir atsižvelgdamas į Augučio Tymuko prašymą bei Audronės Gabienės 2017 m. lapkričio 29 d. sutikimą, Rokiškio rajono savivaldybės taryba n u s p r e n d ž i a:

1. Atleisti Augutį Tymuką 2017 m. gruodžio 1 d. iš Rokiškio r. Kamajų Antano Strazdo gimnazijos direktoriaus pareigų ir nutraukti 2001 m. birželio 1 d. darbo sutartį Nr. 173 darbuotojo pareiškimu.

2. Įgalioti savivaldybės merą Antaną Vagonį atlikti veiksmus, susijusius su darbo santykių nutraukimu:

2.1. išmokėti Augučiui Tymukui atleidimo iš pareigų dieną darbo užmokestį ir kompensaciją už nepanaudotas kasmetines atostogas;

2.2. atlikti darbo sutarties su Augučiu Tymuku nutraukimo įforminimą;

2.3. sudaryti Rokiškio r. Kamajų Antano Strazdo gimnazijos reikalų perdavimo komisiją.

3. Pavesti Rokiškio r. Kamajų Antano Strazdo gimnazijos direktoriaus pavaduotojai ugdymui Audronei Gabienei nuo 2017 m. gruodžio 4 d. iki bus paskirtas direktorius (išrinktas konkurso būdu) laikinai eiti Rokiškio r. Kamajų Antano Strazdo gimnazijos direktorės pareigas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL AUGUČIO TYMUKO ATLEIDIMO IŠ ROKIŠKIO R. KAMAJŲ ANTANO STRAZDO GIMNAZIJOS DIREKTORIAUS PAREIGŲ“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atleisti Augutį Tymuką iš Rokiškio r. Kamajų Antano Strazdo gimnazijos direktoriaus pareigų (darbo sutarties nutraukimas darbuotojo prašymu).

**Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos darbo kodeksas.

 **Sprendimo projekto esmė.**

Augučio Tymuko atleidimas iš Rokiškio r. Kamajų Antano Strazdo gimnazijos direktoriaus pareigų ir atsiskaitymas su juo atleidimo dieną bei įgaliojimų suteikimas savivaldybės merui atlikti veiksmus, susijusius su darbo santykių nutraukimu. Pavesti Rokiškio r. Kamajų Antano Strazdo gimnazijos direktoriaus pavaduotojai ugdymui Audronei Gabienei nuo 2017 m. gruodžio 4 d. iki bus paskirtas direktorius (išrinktas konkurso būdu) laikinai eiti Rokiškio r. Kamajų Antano Strazdo gimnazijos direktoriaus pareigas.

**Galimos pasekmės, priėmus siūlomą tarybos sprendimo projektą:**

**teigiamos** – darbuotojo prašymo tenkinimas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Atsiras laisva darbo vieta, bus paskelbtas konkursas Rokiškio r. Kamajų Antano Strazdo gimnazijos direktoriaus pareigoms eiti. Rajono gyventojai, kurie atitiks kvalifikacinius reikalavimus švietimo įstaigos vadovui, galės dalyvauti konkurse.

**Finansavimo šaltiniai ir lėšų poreikis**.

Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė